Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hezbollah tulistas Põhja-Iisraeli suunas üle 50 raketi.
Iisrael vastas löökidega
Iraani käsilase Hezbollah' sõjaliste sihtmärkide vastu Lõuna-Liibanonis.
Iisraeli kaitseminister Yoav Gallant:
käimasolev madala intensiivsusega sõda Hezbollah'ga Liibanonis jätkub
sõltumata sellest, kas Gaza sektoris saavutatakse relvarahu.
Tuhanded iisraellased osalesid Tel Avivis ööpalvusel,
kutsudes Jeruusalemma valitsust üles
tagama viivitamata Hamasi röövitud pantvangide vabastamist.
Iisraeli madala intensiivsusega kaitsesõda
Iraani käsilase Hezbollah' vastu jätkub,
sõltumata arengutest Gaza sektoris ja mujal.
Hezbollah tulistas täna varem üle piiri Iisraeli territooriumile
mitukümmend lendkeha.
Umbes 50 raketi kõrval, mis tulistati Golani kõrgendike põhjaosa suunas,
tabas üks maa-maa tüüpi rakett
põhjapoolses piiriasulas Shtulas kanalat.
Selle tagajärjel sai üks Iisraeli tsiviilelanik haavata
ja evakueeriti edasiseks raviks haiglasse.
Lisaks tulistas Hezbollah kaks maa-õhk tüüpi raketti,
et takistada Liibanoni õhuruumis tegutsenud Iisraeli armee (IDF) drooni.
Ja kui esimene püüdurrakett
peatati maa-õhk raketitõrjesüsteemiga David's Sling,
siis teine Hezbollah' lendkeha suutis tabada Iisraeli drooni,
mis kukkus selle tagajärjel Liibanoni territooriumil alla.
Vahepeal tegid Iisraeli Õhujõud vastulööke kogu Lõuna-Liibanonis
ja vähendasid veelgi Hezbollah' sõjataristu hulka,
kõrvaldades väidetavalt ka vähemalt kaks Hezbollah' terroristi,
kes piirkonnas liikusid.
Pühapäeval külastas Iisraeli kaitseminister Yoav Gallant
Põhja-Iisraeli rinnet Iisraeli ja Liibanoni vahel
ja sai põhjaliku ülevaate IDFi Põhja väejuhatuse ülemalt,
kuna valearvestuse väljavaated näivad süvenevat.
Saabusin Põhja väejuhatusse pärast nädalavahetust,
mil IDF andis löögi Hezbollah'le.
Tulin siia, et hinnata, kuidas suurendame oma tulejõudu
ja valmistume Hezbollah' vastu tegutsemiseks.
Lööme nende terroriste ja ülemaid. Nad otsivad neile asendajaid
ja võin teile öelda, et ma ei näe ühtegi vabatahtlikku.
Kõik kardavad. Jätkame lööke nende vastu.
Kui keegi siin arvab, et kui jõuame kokkuleppele
pantvangide vabastamiseks lõunas ja tulevahetus seal ajutiselt peatub,
muudab see siin asjad lihtsamaks, ta eksib.
Jätkame rünnakuid ja teeme seda lõunast sõltumatult,
kuni saavutame oma eesmärgid. Eesmärk on lihtne -
viia Hezbollah sinna, kus ta peaks olema,
kas diplomaatilise kokkuleppe abil või jõuga.
Enne vaenutegevuse näilikku tihenemist nädalavahetusel
külastas Iisraeli peaminister Benjamin Netanyahu
IDF-i põhjapoolseimat kontrollpunkti Golani kõrgendikul Hermoni mäel,
kus ta kohtus IDF-i Alpinistide üksuse ja 53. pataljoniga.
Talle anti põhjalik ülevaade põhjarinde
ja võimalike arengute kohta IDF-i 188. brigaadi sektoris,
mis asus vastutama eesliini kaitse eest piiril.
Esmalt on mul hea meel teid näha.
Diviisiülem ja teie ülemad andsid mulle just ülevaate teie tegevusest
ja kõigepealt tahaksin teid tervitada.
Olete sõja algusest peale teinud erakordset tööd, lõunast põhjani,
ja oleme sõjas. Tegelikult asume keset üht lahingut
Gazast ja Rafah'st kuni Hermoni mäeni
ja vahepeal võitleme ka kogu riigis terrorismiga.
Peaminister Netanyahu viimane viide
puudutab käsilolevat terrorismivastast operatiivtegevust
IDF, ISA ja piirivalve eriüksuste poolt kogu nn Läänekalda maakondades
Juudamaal, Samaarias ja Jordani orus.
Oluline on rõhutada,
et alates Hamasi juhitud palestiinlaste rünnakust Lõuna-Iisraeli vastu,
nimelt 7. oktoobri veresaunast,
hõlmas ulatuslik terrorismivastane tegevus eelmainitud aladel
üle 3250 terrorismis kahtlustatava kinnipidamist,
kellest 1350 on seotud islamirühmitusega Hamas.
Ja kuigi ulatuslik operatiivtegevus Juudamaal ja Samaarias
on toonud tänaseks kaasa eduka vaenutegevuse ohjeldamise,
rõhutas peaminister Netanyahu samal ajal Gaza sektori suhtes,
et Jeruusalemma otsustavus täieliku võidu saavutamisel on endine.
Lõunas on meil lihtne eesmärk: täielik võit.
Oleme teel Hamasi likvideerimisele ja meie pantvangide vabastamisele.
Me ei anna järele enne, kui saavutame täieliku võidu.
Põhjas on meil lihtne eesmärk: elanike naasmine.
Selleks peame taastama turvatunde.
Selleks peame taastama julgeoleku - ja see saavutatakse.
Me ei anna siin järele. Saavutame selle ühel kahest viisist:
sõjaliselt, kui vaja; diplomaatiliselt, kui võimalik.
Igal juhul peab Hezbollah mõistma - taastame julgeoleku.
Loodan, et seda sõnumit mõistetakse seal.
Olete osa sellest sõnumist ja kogu Iisraeli rahvas toetab teid.
Rääkides Gaza sektori olukorrast,
süvenes IDF-i peastaabiülem kindralleitnant Herzi Halevi,
kes käis nädalavahetusel IDF-i Põhja väejuhatuses,
pikemalt manööverjõudude viimastele jõupingutustele
operatiivsaavutuste tõhustamisel kogu Hamasist vaevatud territooriumil.
Sooritame manöövrit oma saavutuste süvendamiseks.
On piirkondi, kus juba võitlesime. Naaseme sinna parema luureinfoga
ja süvendame oma saavutusi, sh maa all, ning lööme vaenlast.
On piirkondi, kus pidasime üli-intensiivseid lahinguid.
Naaseme sinna, et neid piirkondi puhastada.
See viib täiendavate terroristide ja nende ülemate kõrvaldamiseni
ning täiendava terroritaristu hävitamiseni.
IDF-i esiohvitser rõhutas,
et kuigi jätkuvad läbirääkimised pantvangide päästmiseks,
kes on olnud Hamasi vangistuses alates 7. oktoobrist,
on IDF islamistliku terrorirühmituse survestamisvahendiks lahinguväljal.
Neil päevil käivad läbirääkimised pantvangide vabastamiseks.
Ma ei tea öelda, kuhu see võib viia.
On neid, kelle ülesanne on pidada läbirääkimisi;
meie ülesanne on võidelda.
On oluline, et teaksite - need kaks küsimust on seotud.
Teie saavutused, sh iga uus pataljon, mille lammutate,
iga uus maa-alune taristu, mille hävitate,
iga uus rajoon, kus hävitatakse terroriinfrastruktuur;
ja turvatsoonidesse evakueeritav tsiviilelanikkond -
kõik need asjad avaldavad ühiselt survet,
mis loodetavasti viib pantvangide vabastamisega seotud saavutuseni.
See on sõja eesmärk ja kavatseme selle saavutamiseks teha väga palju
ning võitlus on tõhusaim tegevus, mis aitab neid,
kes teenivad erinevates kohtades pantvangide vabastamiseks.
See on Hamasile avaldatav surve, ja teete seda suurepäraselt.
Peame seda otsustavalt jätkama
ja loodan, et see väljendub pantvangide vabanemises.
Iisraeli delegatsioon sõitis täna Katarisse,
et jätkata läbirääkimisi pantvangilepingu sõlmimiseks.
Väidetavalt on Iisrael tagasi lükanud Hamasi nõudmised,
et Gaza põhjaosa elanikel lubataks naasta oma kodudesse
ja et IDF tõmbuks piirkonnast välja.
Lisaks nõuab Iisrael läbirääkimiste jätkamise tingimusena nimekirja,
millised pantvangid on elus ja millised surnud.
Arvatakse, et vähemalt 101 pantvangi on elus
ning Gazas hoitakse vähemalt 33 pantvangi surnukeha,
kelle Hamas ja selle terroristlikud liitlasrühmitused mõrvanud on.
Samal ajal pidasid tuhanded iisraellased laupäeva õhtul Tel Avivis
käimasolevate läbirääkimiste taustal pantvangide eest ööpalvust,
mille käigus nad kutsusid Jeruusalemma valitsust üles
tegema kõik endast oleneva,
et kõik Iisraeli vangid viivitamatult Iisraeli tagasi tuua.
Samal ajal avaldasid pantvangide sugulased ja sõbrad lootust,
et nende lähedased naasevad koju.
Ettevaatlik optimism.
Iisraeli meeskonna juhtivad läbirääkijad on Pariisis.
USA esitas kõigile pooltele õiglase kokkuleppe ja nüüd ootame,
et Iisraeli valitsus vaataks läbi selle kokkuleppe detailid.
Ja loodetavasti soovime sellega edasi liikuda,
et saaksime lõpetada üle 141 päeva kestnud põrgu,
kus oleme elanud, oodates oma pojalt mingeid elumärke.
Olen siin oma sõbra Eitani ja tema venna Yairi pärast,
kes on üle 141 päeva Gazas röövitud olnud.
Olen kuulnud, et Pariisis toimuvad mitmed vestlused
ning ootame mis tahes arengut ja tahame neid koju.
Palvetame, et neist vestlustest sünniks midagi head
ja saaksime neid lõpuks näha.
Aitäh, et vaatasite TV7 Iisraeli Uudiseid!
On tähtis toonitada, et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja soovite aidata kulusid kanda,
oleksime tänulikud, kui kaaluksite annetamist.
Seda saab teha meie veebilehel www.tv7israelnews.com
Lisaks julgustan teid paluma rahu ja päästet Jeruusalemmale ja Iisraelile!
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri